वितरणले जित्यो फुटसल
कान्तिपुर पब्लिकेशन्स प्रालिको २५ औं वार्षिकोत्सवको उपलक्ष्यमा आयोजित आन्तरिक विभागीय फुटसल प्रतियोगिता वितरण विभागको ‘ए’ टिमले जितेको छ ।
काठमाडौँ — कान्तिपुर पब्लिकेशन्स प्रालिको २५ औं वार्षिकोत्सवको उपलक्ष्यमा आयोजित आन्तरिक विभागीय फुटसल प्रतियोगिता वितरण विभागको ‘ए’ टिमले जितेको छ ।लिगकम नकआउटका आधारमा भएको प्रतियोगिताको फाइनलमा वितरण टिमले कान्तिपुर डिजिटल कर्प (केडीसी) लाई ४–१ ले पराजित गर्‍यो ।किशोर बस्नेतको कप्तानीमा रहेको वितरणको टोलीलाई विजेता बनाउन समिर तामाङ र सन्तकुमार श्रेष्ठले २–२ गोल गरे । केडीसीबाट सञ्जु मानन्धरले गोल फर्काए । ११ टोली सहभागी प्रतियोगिताको तेस्रो स्थान कान्तिपुर र द काठमाडौं पोस्टको समाचार टोलीले हात पार्‍यो । टोलीले प्लेअफ खेलमा वितरण ‘बी’ टोलीलाई २–० ले हरायो । दुवै गोल केशव थापाले गरे ।